2002/281/EY: EY—San Marino-yhteistyökomitean päätös N:o 1/2002, tehty 22 päivänä maaliskuuta 2002, tietyistä hallinnollisista yhteistyömenetelmistä väliaikaisen sopimuksen soveltamisessa ja tavaroiden jälleenlähettämismenettelystä San Marinon tasavaltaan tehdyn ETY—San Marino-yhteistyökomitean päätöksen N:o 4/92 muuttamisesta



Virallinen lehti nro L 099 , 16/04/2002 s. 0023 - 0024



EY-San Marino-yhteistyökomitean päätös N:o 1/2002, tehty 22 päivänä maaliskuuta 2002, tietyistä hallinnollisista yhteistyömenetelmistä väliaikaisen sopimuksen soveltamisessa ja tavaroiden jälleenlähettämismenettelystä San Marinon tasavaltaan tehdyn ETY-San Marino-yhteistyökomitean päätöksen N:o 4/92 muuttamisesta (2002/281/EY) EY-SAN MARINO-YHTEISTYÖKOMITEA, joka ottaa huomioon Euroopan talousyhteisön ja San Marinon tasavallan välisen väliaikaisen sopimuksen kaupasta ja tulliliitosta(1) ja erityisesti sen 13 artiklan 8 kohdan, sekä katsoo seuraavaa: (1) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta 12 päivänä tammikuuta 1998 annetulla komission asetuksella (EY) N:o 75/98(2) on säädetty yksityiskohtaisista säännöistä niiden tavaroiden tunnistamiseksi, jotka on lähetetty yhteisön tullialueen osaan tai osasta, joihin ei sovelleta neuvoston kuudetta arvonlisäverodirektiiviä 77/388/ETY(3), sellaisena kuin se on viimeksi muutettuna direktiivillä 2001/4/EY(4). (2) Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiiviä 92/12/ETY(5), sellaisena kuin se on viimeksi muutettuna direktiivillä 2000/47/EY(6), 2 artiklan 4 kohdassa säädetään, että liiketoimia, joiden lähtö- tai määräpaikka on San Marino, kohdellaan kuten liiketoimia, joiden lähtö- tai määräpaikka on Italian tasavalta. (3) ETY-San Marino-yhteistyökomitean päätöksessä N:o 4/92(7) määritellään ne asiakirjat, joita on käytettävä tavaroiden liikkumisen sallimiseksi yhteisön ja San Marinon välillä. Tämä päätös olisi siten muutettava direktiivin 92/12/ETY edellä mainitun säännöksen ja asetuksessa (EY) N:o 75/98 säädettyjen sääntöjen huomioon ottamiseksi, ON PÄÄTTÄNYT SEURAAVAA: 1 artikla Muutetaan ETY-San Marino-yhteistyökomitean päätös N:o 4/92 seuraavasti: 1) Lisätään ensimmäiseen artiklaan kohta seuraavasti: "3. Jäljempänä 3 artiklassa ja 4 artiklan 1 kohdassa tarkoitetaan 'samanarvoisella asiakirjalla' erityisesti asetuksessa (ETY) N:o 2719/92(8) tarkoitettua hallinnollista saateasiakirjaa." 2) Korvataan 3 artikla seuraavasti: " 3 artikla San Marinon tasavaltaan tarkoitettujen tavaroiden vapaan liikkeen oikeuttamiseksi yhteisössä: - lähtötullipaikan viranomaisten asianmukaisesti leimaama T2- tai T2F-asiakirja, tai - T2L- tai T2LF-asiakirja alkuperäisenä, tai - samanarvoinen asiakirja on esitettävä San Marinon toimivaltaisille viranomaisille." 3) Korvataan 4 artiklan 2 kohta seuraavasti: "2. Kun San Marinon tasavaltaan tuodut tavarat, joiden mukana on T2F- tai T2LF-asiakirja tai samanarvoinen asiakirja, esitetään San Marinon toimivaltaisille viranomaisille niiden lähettämiseksi yhteisöön, kyseisten viranomaisten on laadittava T2F- tai T2LF-asiakirja tai samanarvoinen asiakirja, joka sisältää viittauksen asiakirjaan, joka oli tavaroiden mukana niiden saapuessa San Marinon tasavaltaan. Kyseinen T2F- tai T2LF-asiakirja tai samanarvoinen asiakirja on esitettävä tullitoimipaikassa, jonka kautta tavarat saapuvat yhteisöön." 2 artikla Tätä päätöstä sovelletaan sitä päivää seuraavasta päivästä, jona se tehdään. Tehty Brysselissä 22 päivänä maaliskuuta 2002. EY-San Marino-yhteistyökomitean puolesta Puheenjohtaja Matthias Brinkmann (1) EYVL L 359, 9.12.1992, s. 14. (2) EYVL L 7, 13.1.1998, s. 3. (3) EYVL L 145, 13.6.1977, s. 1. (4) EYVL L 26, 27.1.2001, s. 40. (5) EYVL L 76, 23.3.1992, s. 1. (6) EYVL L 197, 29.7.2000, s. 73. (7) EYVL L 42, 19.2.1993, s. 34. (8) Komission asetus (ETY) N:o 2719/92, annettu 11 päivänä syyskuuta 1992, väliaikaisessa valmisteverottomuusjärjestelmässä liikkuvien valmisteveron alaisten tuotteiden hallinnollisesta saateasiakirjasta, EYVL L 276, 19.9.1992, s. 1, asetus sellaisena kuin se on viimeksi muutettuna asetuksella (EY) N:o 2225/93 (EYVL L 198, 7.8.1993, s. 5).